**Балабақшаның атауы** «Павлодар қаласы № 44 сәбилер бақшасы»МҚКК

**Аты-жөні** \_\_Есенгельдина Асемгуль Джупарбековна \_\_\_\_\_\_\_\_\_\_\_\_\_

**Лауазымы**  Тәрбиеші

**Жұмыс өтілі** 2 жыл

**Категориясы** \_\_\_жоқ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Бөлім,білім беру саласы** Қарапайым математикалық түсініктерін қалыптастыру, «Таным»

**Тақырыбы** «Сиқырлы математика еліне саяхат»

**Жас шамасы** Ортаңғы тобы

**Мақсаты:** Сандар және пішіндер жайлы түсініктері болу. Кеңістікті бағдарлай және жұмбақтар шеше білу.

**Міндеттері:**1. Сандарды тура және кері атауға дағдыландыру. Пішіндердің көлемін, түсін дұрыс атауға дағдыландыру және кеңістікті бағдарлай білуге дағдыландыру.

2. Балаларға әртүрлі тапсырмалар бере отырып, зейіндерін, логикалық ойлау, есте сақтау сақтау қабілеттерін дамыту, ұжыммен жұмыс жасау барысында бірлесіп шешім қабылдауды жетілдіру.

3. Балалардың бойында мейірімділік, достық сезімдерін тәрбиелеу.

**Инновациялық технология:** Дьенеш блоктары,триз элементтері.

**Әдіс-тәсілдер:** Сөздік, көрнекілік, практикалық

**Қөрнекі-құралдар:** Сандар, пішіндер, құрсау, мнемокесте.

**Полингвальды компонент:** Бір-один-one,екі-два-two, үш-три-tree,төрт-четыре-four,бес-пять-five.

**Алдын-ала жұмыс:** Сандар туралы тақпақтарын жаттату.

**Кіріспе:** Шаттық шеңбері:

Алақанды ашайық.

Күннің нұрын салайық!

Жүрек жылуын алайық!

Жиналған жылы шуақты!

Қонақтарға сыйлайық!

-Балалар сендер саяхатқа барғыларын келеді ме?

-Қазір біз сиқырлы математика еліне саяхатқа аттанамыз.

-Саяхатқа біз автобуспен барамыз.Бәріміз автобусқа отырып жолға шығайық.Жолда біз әртүрлі аялдамаларда тоқтаймыз,аялдамаларда бізге арналған тапсырмалар болады.

**Бірінші аялдама: «Саябақ» аялдамасы**

-Балалар саябақ аялдамасының мынадай тапсырмасы бар.

1-тапсырма:

Санға сәйкес жеміс-көкөністерді теріп алыңдар

-Айтып беріңдер, қандай сан және неше жеміс тердіңдер.

Ералі:Менде 1саны-мен 1алмұрт тердім.

Фатима:Менде 2саны-мен2алма жинадым. т.б.

**Екінші аялдама:«Түрлі-түсті пішіндер» аялдамасы**

-Балалар, қараңдаршы мына жерде нелерді көріп тұрсыңдар. Мында топшаларға бөлініп тапсырмаларды орындайық.

2-тапсырма

1-топ:Пішіндерді құрсауға орналастыру.

 Құрсауға пішіндерді орналастырады. Көк құрсауға дөңгелек пішіндерді,қызыл құрсауға әр түрлі пішіндерді орналастырады.

2-топ:Киімдерді жамау(кесілген жерге пішіндерді қою)

 Киімді сопақша және үшбұрыш пішіндермен жамайды.

3-топ:Берілген суретті пішіндерден жасау.

Берілген пішіндерден поровоз жасайды, онда төртбұрыш,үшбұрыш,дөңгелектер бар.

**Үшінші аялдама:«Демалу орталығы» аялдамасы**

**Сергіту сәт:** Бәріміз біргеміз.

Оңға бір қадам,солға бір қадам.

Шапалақ ұрамыз.

Алға бір қадам,артқа бір қадам.

Шапалақ ұрамыз.

«Санамақтар»

-Кім санамақ айтып береді?

Асанали:

Біздің үйде бір тауық,

Бір жұмыртқа жүр тауып.

Бір сиыр бар қорада,

Бәтіш тәтем жүр сауып.

Айсана:

Екі аяқпен жүремін,

Екі көзбен көремін.

Екі қолым бар менің,

Екеу құлақ білемін.

Фатима:

Үйімде бар үш қалам,

Үшеуінде ұштағам.

Үш досымды салдым мен,

Үш балыққа ұқсаған.

Наталья:

Төрт дөңгелек арбада,

Төрт аяқ бар малда да...

Тауыса алмай бидайды,

Төрт тышқан жүр қамбада.

Екатерина:

«Бестік» деген бағаны,

Бақыт күнде алады.

Бәрі жақсы көреді,

«Беске» оқыған баланы.

**«Пинг-понг» ойыны**

-Мен сендерге бір сөзді айтамын, сендер маған қарама-қарсы сөздер айтасындар.

-Ұзын-қысқа

-жуан-жіңішке т.б

Төртінші аялдама:«Сандар» аялдамасы

1-топ:Сандарды тура және кері ретімен қою және санату.

-1,2,3,4,5-тура сан;

5,4,3,2,1-кері сан.
2-топ:Санға сәйкес заттарды құрастыру(пазл түрінде карточкалар).

Екі санына екі ұлуды құрастырады. Бір санына бір қызыл телпекті құрастырады.т.б.

3-топ:Заттарды өсу және кему ретімен қою және санату.

-матрешкаларды өсу ретімен қояды:1,2,3,4,5.

-матрешкаларды кему ретімен қояды:5,4,3,2,1.

Жұмбақ:

-Бір сиырдың неше аяғы бар?

-екі түлкінің неше құйрығы бар?

-ағаштың басында төрт торғай отыр,торғайлардың жанына тағы бір торғай келіп қонды неше торғай болды?

**Қорытынды: Мнемокесте арқылы**

-Балалар бүгін қайда бардық?-Саяхатта біз не істедік?

«Сиқырлы математика» еліне саяхатқа бардық.

-Саябақ аялдамасының тапсырмаларын орындадық.

Әр аялдамаға тоқталып тапсырмаларды орындадық,ойын ойнадық,жұмбақтар шештік.

-Балалар сиқырлы математика елінің патшайымы сендерге арнап сыйлық беріп жіберіпті.

-бүгін сендер жақсы,білімді,тәртіпті болдыңдар .

Қоштасу шеңбері:

-Балдай тәтті балалармыз,

Айтқан тілді аламыз.

Ойынменен өседі,

Ойымыз бен санамыз.

Қол ұстасып бәріміз,

Жарасады сәніміз.